Diari Oficial de la Generalitat Valenciana


Sumari del DOGV 9359, del 10-06-2022 (2022/5220)

DECRET 74 /2022, de 3 de juny, del Consell, pel qual s'acorda el canvi d'ubicació del centre públic de Formació de Persones Adultes Vicent Ventura, codi de centre 44207751, a València.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9359

Data del DOGV
:   10-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5220


Data del document
:   03-06-2022

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació

DECRET 74 /2022, de 3 de juny, del Consell, pel qual s'acorda el canvi d'ubicació del centre públic de Formació de Persones Adultes Vicent Ventura, codi de centre 72041513, a València. [2022/5220]  
La Llei orgànica 2/2006, de 3 de maig, d'educació, estableix que l'educació de persones adultes té la finalitat d'oferir a totes les persones majors de díhuit anys la possibilitat d'adquirir, actualitzar, completar o ampliar els seus coneixements i aptituds per al seu desenvolupament personal i professional. També estableix que les persones adultes que desitgen adquirir les competències i els coneixements corresponents a l'educació bàsica han de comptar amb una oferta adaptada a les seues condicions i necessitats.  
La Llei 1/1995, de 20 de gener, de la Generalitat Valenciana, de formació de les persones adultes, estableix el sistema de la formació de persones adultes a la Comunitat Valenciana, la seua finalitat i objectiu. La creació de centres de formació de persones adultes permet afermar el dret de totes les persones a l'educació, garantint l'adquisició i actualització de la seua educació bàsica i promovent l'accés als diferents nivells del sistema educatiu, així com donar atenció preferent als sectors socials més desfavorits.  
El Decret 220/1999, de 23 de novembre, del Consell, regula els programes formatius que figuren a la Llei 1/1995, de 20 de gener, de la Generalitat Valenciana, de formació de les persones adultes, i estableix el currículum dels programes d'alfabetització i programes per a adquirir i actualitzar la formació bàsica de les persones adultes fins a l'obtenció del títol de graduat en Educació Secundària, a la Comunitat Valenciana.  
  
L'Ordre de 14 de juny de 2000, de la Conselleria de Cultura i Educació, dicta instruccions per a l'organització i funcionament dels centres públics de formació de persones adultes de la Comunitat Valenciana.  
  
El Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, estableix en la seua disposició transitòria primera que, mentre no es regule l'organització i el funcionament dels centres de formació de persones adultes, aquest decret serà d'aplicació supletòria per als centres de formació de persones adultes; també estableix en el seu article 3, que el canvi d'ubicació del centre, previ informe pertinent, es resoldrà mitjançant decret del Consell.  
Mitjançant el Decret 64/2019, de 26 d'abril, del Consell, es crea el centre de Formació de Persones Adultes Vicent Ventura, codi de centre 04045356, amb domicili al carrer Convent de Carmelites número 1, de València (DOGV núm. 8541, de 6/5/2019).  
Mitjançant la Resolució de 30 de maig de 2019, del conseller d'Educació, Investigació, Cultura i Esport, es va disposar el funcionament del citat centre, amb efectes de l'inici del curs escolar 2018-2019 (DOGV núm. 8564, de 6/6/2019).  
Aquest centre es va situar en les instal·lacions que la Confederació Sindical de Comissions Obreres del País Valencià va acordar cedir a la Generalitat, per un període de cinc anys prorrogables, per a la instal·lació del centre públic de Formació de Persones Adultes Vicent Ventura.   
A sol·licitud de la citada confederació sindical, la Conselleria d'Hisenda i Model Econòmic, mitjançant Resolució de data 17 de novembre de 2020, va autoritzar la reversió dels dos locals situats en l'immoble del carrer Convent Carmelites número 1 de València. Per això, a partir del curs 2021-2022, és necessari traslladar el citat centre públic de formació de persones adultes a altres instal·lacions adequades per a la impartició d'ensenyaments.  
Per l'anteriorment exposat, de conformitat amb el que s'estableix en l'article 3 del Reglament Orgànic i Funcional dels Instituts d'Educació Secundària, aprovat pel Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, a proposta de la consellera d'Educació, Cultura i Esport, prèvia deliberació del Consell, en la reunió del dia 3 de juny de 2022  
  
DECRETE  
  
Article únic. Canvi d'ubicació  
Es modifica la ubicació del centre públic de Formació de Persones Adultes Vicent Ventura, codi de centre 73337134, que es trasllada a partir del curs 2021-2022, a un nou domicili, a la plaça Doctor Berenguer Ferrer, número 11, 46304 València.  
  
  
DISPOSICIONS ADDICIONALS  
  
Primera. Inscripció  
El que s'estableix en aquest decret s'inscriurà en el Registre de Centres Docents de la Comunitat Valenciana.  
  
Segona. Custòdia de la documentació  
La documentació que es conserva en l'arxiu del centre públic de Formació de Persones Adultes Vicent Ventura també es traslladarà a les noves instal·lacions, on romandrà sota la custòdia de la Secretaria.  
  
  
Tercera. No increment de la despesa pública  
L'aplicació del que disposa aquest decret no podrà tindre cap incidència en la dotació dels capítols de despesa assignats a la Generalitat i, en tot cas, hauran de ser atesos amb els mitjans personals i materials de què dispose la conselleria competent en matèria d'educació.  
  
  
  
DISPOSICIONS FINALS  
  
Primera. Desplegament  
Es faculta a la conselleria competent en matèria d'Educació perquè adopte quantes mesures siguen necessàries per al compliment i desplegament del que s'estableix en aquest decret.  
  
Segona. Publicació i efectes  
Aquest decret es publicarà en el Diari Oficial de la Generalitat Valenciana i produirà efectes des de l'inici del curs escolar 2021-2022.  
  
València, 3 de juny de 2022,  
  
El President de la Generalitat,  
XIMO PUIG I FERRER  
  
La consellera d'Educació, Cultura i Esport  
RAQUEL TAMARIT IRANZO